stanford-oval/wikipedia huggingface dataset:
เดอะคิงออฟไฟเทอส์ XIII
รูปแบบการเล่น

หลาย ๆ องค์ประกอบในภาคนี้ได้นำมาจากภาคที่แล้ว (XII) แต่ได้ตัดระบบบางชนิดออกไป เช่น Guard Attack System, Critical Counter System, Clash System รวมไปถึงการซูมภาพเข้า-ออกในระหว่างการต่อสู้ อย่างไรก็ตามในภาคนี้ได้มีระบบใหม่ที่เป็นจุดเด่นของภาคนี้ซึ่งมีอยู่ 3 อย่าง
EX Mode เป็นการเพิ่มประสิทธิภาพของท่าไม้ตายของตัวละครนั้น ๆ ให้มีความรุนแรงมากขึ้น รวดเร็วมากขึ้น รวมไปถึงมีจำนวนของการโจมตีที่เพิ่มขึ้นด้วย โดยที่การใช้ลักษณะพิเศษนี้จะต้องใช้ Power Gauge 1 ช่อง เพื่อให้สามารถใช้ระบบนี้ได้ วิธีทำก็คือกดท่าไม้ตายตามปกติแต่กดปุ่มโจมตีเป็น 2 ปุ่ม นอกจากนี้ยังสามารถใช้กับท่าไม้ตายสุดยอดได้ โดยที่จะต้องใช้ Power Gauge 2 ช่อง
Drive Gauge ในภาคนี้ขณะที่ผู้เล่นกำลังโจมตีคู่ต่อสู้สามารถยกเลิกท่าไม้ตายของตัวละครนั้นจากท่าหนึ่งไปสู่อีกท่าหนึ่งได้ โดยที่จะใช้ Drive Gauge ซึ่งจะอยู่ด้านบนของ Power Gauge ระบบนี้จะสามารถใช้ได้ต่อเมื่อ Drive Gauge มีมากกว่า 50% ขึ้นไป หาก Drive Gauge เต็ม 100% ก็จะสามารถใช้ Hyper Drive Mode (กดปุ่ม BC พร้อมกัน) หากอยู่ในสภาพนี้ผู้เล่นจะสามารถยกเลิกท่าไม้ตายไปเรื่อย ๆ ได้ไม่จำกัดตราบอยู่ชั่วขณะหนึ่ง นอกจากนี้ยังสามารถยกเลิกท่าไม้ตายไปสู่ท่าไม้ตายสุดยอดแล้วยังสามารถไปสู่ NEO MAX ได้ (จะกล่าวในหัวข้อถัดไป) วิธีการยกเลิกท่าไม้ตายสุดยอดไปสู่ท่า NEO MAX แบบนี้เรียกว่า MAX Cancel ซึ่งจะคล้ายกับ Dream Cancel ของภาค XI
NEO MAX เป็นรูปแบบของท่าไม้ตายสุดยอดที่สูงขึ้นไปอีกระดับของภาคนี้ รูปแบบนี้ได้แนวคิดจาก "MAX2" จากภาค 2002 และ "ท่าไม้ตายลีดเดอร์" จากภาค XI วิธีการใช้ NEO MAX ให้กดคำสั่งของท่านั้น ๆ ของตัวละครโดยมีปัจจัยคือจะต้องสะสม Power Gauge เต็ม 3 ช่องขึ้นไปและ Drive Gauge เต็ม 100% หรืออยู่ในสภาพ Hyper Drive Mode เท่านั้น
รายชื่อตัวละคร

ตัวละครในภาคนี้ได้ถูกยกมาจากภาค XII รวมไปถึงตัวละครพิเศษจากระบบคอนโซลอย่างเอลิซาเบธและมาชัวร์ อย่างไรก็ตามในภาคนี้ได้รับการจัดทีมแล้วเหมือนภาคก่อน ๆ ของซีรีส์ ซึ่งต่างจากภาค XII ที่ตัวเกมไม่มีการจัดทีมมาให้ตามเนื้อเรื่อง ยกเว้นเพียงแอชคนเดียวเท่านั้นที่ไม่มีทีมในภาคนี้จึงกลายเป็นตัวละครที่มีลักษณะฉายเดี่ยวไปโดยปริยาย
ตั้งแต่เดือนเมษายน พ.ศ. 2553 SNK Playmore ได้ทยอยประกาศตัวละครใหม่ที่ได้รับการเพิ่มเข้ามาในภาคนี้ได้แก่ ไวซ์ หนึ่งในแปดขุนพลแห่งโอโรจิ ทาคุมะ ซาคาซากิ พ่อของเรียวกับยูริและเป็นเจ้าสำนักเคียวคุเก็นริว หัวใจ นักมวยไทยจากซีรีส์สกาโร่เด็นเซ็ตสึ K' ตัวเอกอีกหนึ่งคนของ KOF Maxima คู่หูของ K' และคูล่า ไดมอนด์ ผู้ใช้พลังความเย็น
ภาคนี้ได้มีการปรากฏตัวของหัวหน้ากลุ่มลึกลับที่ปรากฏตัวนับตั้งแต่ภาค 2003 นั่นก็คือ ไซกิ โดยที่รูปร่างลักษณะของไซกินั้นคล้ายคลึงกับแอชอย่างมาก นอกจากนี้ผู้จัดงานแข่งขัน KOF ในครั้งนี้ก็คือ โรส แบร์นชไตน์ ที่ถูกควบคุมร่างกายจากโบตั๋นซึ่งเป็นหนึ่งในกลุ่มคนลึกลับนั่นเอง ไซกิปรากฏตัวออกมาต่อสู้ในลักษณะของหัวหน้ารองของเกมหรือ Sub-Boss โดยที่จะเปลี่ยนร่างออกไปจากเดิม (คล้ายกับมุไคและมางาคิ บอสของภาคก่อน)
เมื่อวันที่ 28 มิถุนายน พ.ศ. 2554 ทางนิตยสารแฟมิซือได้รายงานถึงการเพิ่มตัวละคร บิลลี่ คาน จากซีรีส์สกาโร่เด็นเซ็ตสึ ในฐานะตัวละครพิเศษของระบบคอนโซล จากนั้นในเดือนกรกฎาคมในปีเดียวกัน SNK Playmore ได้ประกาศตัวละครเพิ่มอีกได้แก่ ไซกิ ในรูปแบบร่างปกติ และ อิโอริ ยางามิ ในรูปแบบใช้เปลวไฟสีม่วงพร้อมมาในชุดดั้งเดิม โดยที่อิโอริในแบบดั้งเดิมนั้นจะเป็น Downloadable Content เท่านั้น
ในวันที่ 20 พฤศจิกายน พ.ศ. 2554 เว็บไซต์ shoryuken.com ได้ลงบทความเกี่ยวกับตัวละครสำหรับ Downloadable Content เพิ่มอีก 2 คนก็คือ เคียว คุซานางิ ในรูปแบบใช้หมัดเพลิงเป็นหลักพร้อมมาในชุดที่ใช้ในภาค NESTS (KOF99-2002) และอีกคนคือ มิสเตอร์คาราเต้ หรือ ทาคุมะ ซากาซากิ ในลักษณะที่สวมหน้ากากเทนงู ซึ่งรูปแบบการต่อสู้จะแตกต่างไปจากปกติ
| 0 | 1 | 2 |
| --- | --- | --- |
|  ทีมอลิซาเบธ (ทีมตัวเอก)  อลิซาเบธ บลังทอร์ช   ตั้วหลง   เสินอู่ ทีมญี่ปุ่น  เคียว คุซานางิ   เบนิมารุ นิไคโด   โกโร่ ไดม่อน ทีมยางามิ  อิโอริ ยางามิ   มาชัวร์   ไวซ์ ทีมกาโร่  เทอร์รี่ โบการ์ด   แอนดี้ โบการ์ด   โจ ฮิกาชิ ทีมคิม  คิม คัพฟาน   หัวใจ   ไรเด็น |  ทีมไซโค โซลเยอร์  อาเธน่า อาซามิยะ   ชิอิ เคนซู   ชิน เกนไซ ทีมอาร์ทออฟไฟท์ติ้ง  เรียว ซากาซากิ   โรเบิร์ต การ์เซีย   ทาคุมะ ซากาซากิ ทีมอิคาริ  ราล์ฟ โจนส์   คลาร์ก สตีล   เลโอน่า ไฮเดิร์น ทีมนักสู้หญิง  ไม ชิรานุอิ   ยูริ ซากาซากิ   คิง ทีม K'  K'   คูล่า ไดมอนด์   แม็กซิม่า |  ฉายเดี่ยว   แอช คริมสัน บอส  ไซกิ    ดาร์ค แอช ตัวละครพิเศษระบบคอนโซล  บิลลี่ คาน   ไซกิ (ร่างปกติ) ตัวละครพิเศษจากการดาวน์โหลด  อิโอริ ยางามิ (รูปแบบใช้ไฟสีม่วง-ชุดดั้งเดิม)   เคียว คุซานางิ (รูปแบบใช้หมัดไฟ-ชุดภาค NESTS)   มิสเตอร์คาราเต้ (ทาคุมะที่ใส่หน้ากากเทนงู-เปลี่ยนแปลงท่าไม้ตายบางส่วน)   |
แหล่งข้อมูลอื่น

Official 'The King of Fighters XIII' website (ญี่ปุ่น)
Official 'The King of Fighters XIII' blog (ญี่ปุ่น)
เดอะคิงออฟไฟเทอส์ XIII ที่เฟซบุ๊ก
| ด ค กเดอะคิงออฟไฟเทอส์ |
| --- | --- |
วิดีโอเกม:  เดอะคิงออฟไฟเทอส์ XIII  เดอะคิงออฟไฟเทอส์ XIV  เดอะคิงออฟไฟเทอส์ XV 
ตัวละคร:  ไก เทนโด้  คิง  คิม คัพฮวาน  เคียว คุซานางิ  จุน ฮุน  โจ ฮิงาชิ  เชอร์มี่  โช ฮายาเตะ  ตั้วหลง  นาโครูรู  เทอร์รี่ โบการ์ด  เบนิมารุ นิไกโด  ไบรอัน แบทเลอร์  มาโคโตะ มิโซกูชิ  เมย์ ลี  ไม ชิรานุอิ  ยูริ ซากาซากิ  ร็อค ฮาวเวิร์ด  เรียว ซากาซากิ  โรเบิร์ต การ์เซีย  ลัคกี้ กลาวเบอร์  หัวใจ  อาเธน่า อาซามิยะ  อิโอริ ยางามิ  แอช คริมสัน  แอนดี โบการ์ด  ฮัตโตริ ฮันโซ  เฮฟวี่ ดี!  ไฮเดิร์น  K'  K9999  8 ขุนพลแห่งโอโรจิ 
นักพัฒนา:  ทากาชิ นิชิยามะ  ยาซูยูกิ โอดะ 
ส่วนเกี่ยวข้อง:  นีโอจีโอ แบทเทิล โคลีเซียม  แคปคอม vs. เอสเอ็นเค 2
เทลส์ออฟเดสตินี

| เทลส์ออฟเดสตินี (Tales of Destiny) |
| --- | --- |

ผู้พัฒนา: วูล์ฟทีม
ผู้จัดจำหน่าย: นัมโค
ออกแบบ: มะสึมิ อิโนะมะตะ (ออกแบบตัวละคร)
แต่งเพลง: Motoi Sakuraba Shinji Tamura
ชุด: เทลส์
เครื่องเล่น: เพลย์สเตชัน, เพลย์สเตชัน 2
วางจำหน่าย: เกมต้นฉบับ: JPNDecember 23, 1997 (PS1)  NASeptember 30, 1998 (PS1)  เพลย์สเตชัน 2 ฉบับรีเมก: JPN November 30, 2006 (PS2) เพลย์สเตชัน 2 ฉบับรีเมกผู้กำกับตัดต่อ: JPN January 31, 2008 (PS2) 
แนว: วิดีโอเกมแนวสวมบทบาท
รูปแบบ: ผู้เล่นคนเดียว, หลายผู้เล่น
เทลส์ออฟเดสตินี (ญี่ปุ่น: テイルズ オブ デスティニー; อังกฤษ: Tales of Destiny) เป็นวิดีโอเกมแนวสวมบทบาท ผลิตโดยบริษัทนัมโคจากญี่ปุ่น ซึ่งมีฉากต่อสู้ที่มีการเคลื่อนไหวที่แหวกแนวไปจากเกมอาร์พีจีอื่น ๆ และมีการรีเมกเพิ่มฉาก เสียงพากษ์ และตัวละครสำหรับจำหน่ายสู่เครื่องเล่นเกมระบบอื่นอยู่บ่อยครั้ง สำหรับตัวละครหลักของเกมนี้ ได้รับการออกแบบโดย มะสึมิ อิโนะมะตะ ซึ่งเป็นนักวาดภาพการ์ตูนชาวญี่ปุ่น
ตัวละครหลัก

ซาทาห์น ไอเลอรอน (スタン・エルロン; Stahn Aileron)
รูที คาเทรีย (ルーティ・カトレット; Rutee Katrea)
ลีออน แมกนัส (リオン・マグナス; Leon Magnus)
ฟีเลีย เฟลิกซ์ (フィリア・フィリス; Philia Felice)
การ์ เคลวิน (ウッドロウ・ケルヴィン; Garr Kelvin)
แมรี่ อาร์เจนท์ (マリー・エージェント; Mary Argent)
เชลซี ธอร์น (チェルシー・トーン; Chelsea Torn)
บรูเซอร์ คัง (マイティ・コングマン; Bruiser Khang)
คาริล ชีเดน (ジョニー・シデン; Karyl Sheeden)
ลิลิธ ไอเลอรอน (リリス・エルロン; Lilith Aileron)
นักดาบ

ดิมลอส (ディムロス・ティンバー; Dymlos)
แอทไวท์ (アトワイト・エックス; Atwight)
เชลเทียร์ (ピエール・ド・シャルティエ; Chaltier)
เคลย์เมนเต้ (ラヴィル・クレメンテ; Clemente)
อิกเทนอส (イクティノス・マイナード; Igtenos)
เบอร์ซีเลียส (カーレル・ベルセリオス; Berselius)
การตอบรับ

เทลส์ออฟเดสตินี ได้รับคะแนนรวม 31 คะแนนเต็ม 40 จากนิตยสารของญี่ปุ่นชื่อแฟมิซือ โดยอิงจากคะแนนส่วนบุคคลที่ 8, 7, 8 และ 8 คะแนน จนได้รับรางวัลซิลเวอร์จากสื่อสิ่งพิมพ์ดังกล่าว
แหล่งข้อมูลอื่น

Official PlayStation version website เก็บถาวร 2006-10-17 ที่ เวย์แบ็กแมชชีน (อังกฤษ)
Official PlayStation version website (ญี่ปุ่น)
Official PlayStation 2 version website (ญี่ปุ่น)
Official PlayStation 2 Director's Cut version website (ญี่ปุ่น)
เซเก็นเด็นเซ็ตสึ 3

วิดีโอเกมแอ็กชันเล่นตามบทบาท ค.ศ. 1995
| เซเก็นเด็นเซ็ตสึ 3 |
| --- | --- |
งานศิลปะบรรจุภัณฑ์
ผู้พัฒนา: สแควร์
ผู้จัดจำหน่าย: สแควร์
กำกับ: ฮิโรมิชิ ทานากะ
อำนวยการผลิต: เทสึฮิสะ สึรุโซโนะ
ออกแบบ: โคอิชิ อิชิอิ
ศิลปิน:   โคอิชิ อิชิอิ  โนบุเทรุ ยูกิ  ฮิรู อิโซโนะ 
แต่งเพลง: ฮิโรกิ คิกูตะ
ชุด: เซเก็นเด็นเซ็ตสึ
เครื่องเล่น:   ซูเปอร์แฟมิคอม  นินเท็นโด สวิตช์ 
วางจำหน่าย: ซูเปอร์แฟมิคอมญี่ปุ่น: 30 กันยายน ค.ศ. 1995นินเท็นโด สวิตช์ คอลเลกชันออฟมานาญี่ปุ่น: 1 มิถุนายน ค.ศ. 2017 ทั่วโลก: 11 มิถุนายน ค.ศ. 2019
แนว: แอ็กชันเล่นตามบทบาท
รูปแบบ: ผู้เล่นเดี่ยว, หลายผู้เล่น
เซเก็นเด็นเซ็ตสึ 3 (ญี่ปุ่น: 聖剣伝説3) หรือที่รู้จักกันในเวอร์ชันภาษาอังกฤษคือ ไทรเอิลส์ออฟมานา (อังกฤษ: Trials of Mana) เป็นเกมแอ็กชันเล่นตามบทบาท ค.ศ. 1995 ที่ได้รับการพัฒนาและเผยแพร่โดยสแควร์ (ปัจจุบันคือสแควร์เอนิกซ์) สำหรับระบบซูเปอร์แฟมิคอม ซึ่งเป็นภาคต่อของเกมเซเก็นเด็นเซ็ตสึ 2 และเป็นภาคที่สามในซีรีส์เซเก็นเด็นเซ็ตสึ มีฉากในแฟนตาซีระดับสูง เกมเดินตามวีรบุรุษสามคนในขณะที่พวกเขาพยายามที่จะอ้างสิทธิดาบมานาในตำนาน และขัดขวางเหล่าเบเนโวดอนจากการถูกปลดปล่อยและทำลายโลก เกมนี้มีสามเค้าเรื่องแบบยาวและตัวละครหลักที่แตกต่างกันหกตัว โดยแต่ละตัวละครมีเค้าเรื่องของตนเอง และอนุญาตให้ผู้เล่นสองคนเล่นพร้อมกัน เซเก็นเด็นเซ็ตสึ 3 สร้างตามรูปแบบการเล่นของภาคก่อนพร้อมการปรับปรุงหลายอย่าง รวมถึงการใช้ระบบการเลื่อนเวลาที่มีการเปลี่ยนจากกลางวันเป็นกลางคืน และวันธรรมดาเป็นวันหยุดสุดสัปดาห์ในการเล่นเกม รวมถึงคลาสตัวละครที่หลากหลายให้เลือก ซึ่งให้ตัวละครแต่ละตัวพร้อมชุดทักษะพิเศษและสถานะความก้าวหน้า
เกมดังกล่าวออกแบบโดยผู้สร้างซีรีส์ โคอิชิ อิชิอิ, กำกับโดยนักออกแบบสแควร์ผู้มีประสบการณ์ ฮิโรมิชิ ทานากะ และอำนวยการผลิตโดยเทสึฮิสะ สึรุโซโนะ ส่วนอาร์ตเวิร์กสร้างขึ้นโดยศิลปินมังงะและอนิเมะ โนบุเทรุ ยูกิ ในขณะที่เพลงแต่งโดยผู้แต่งเพลงเซเก็นเด็นเซ็ตสึ 3 ฮิโรกิ คิกูตะ แม้ว่าเกมดังกล่าวจะเผยแพร่ในประเทศญี่ปุ่นเท่านั้น แต่ผู้เล่นที่พูดภาษาอังกฤษสามารถเล่นเซเก็นเด็นเซ็ตสึ 3 ได้ เนื่องจากแฟนแปลเป็นภาษาอังกฤษแบบไม่เป็นทางการที่เผยแพร่ใน ค.ศ. 1999 เซเก็นเด็นเซ็ตสึ 3 ได้รับเสียงชื่นชมจากนักวิจารณ์ ซึ่งชื่นชมกราฟิกในฐานะหนึ่งในเกมที่ดีที่สุดที่เคยทำสำหรับซูเปอร์แฟมิคอม และรูปแบบการเล่นในฐานะเวอร์ชันปรับปรุงของภาคก่อน พล็อตได้รับการวิจารณ์ที่หลากหลายโดยนักวิจารณ์ผู้พบว่าเรื่องราวที่ทับซ้อนกันนั้นน่าสนใจและเพื่อยกระดับความสามารถในการเล่นซ้ำ แต่ตัวละครและโครงเรื่องเองจะแบนและจำเจ ส่วนนักวิจารณ์บางคนพิจารณาว่าเกมนี้เป็นเกมซูเปอร์แฟมิคอมคลาสสิก
ในเดือนมิถุนายน ค.ศ. 2017 เกมดังกล่าวได้รวมอยู่ในการเปิดตัวเซเก็นเด็นเซ็ตสึคอลเลกชัน สำหรับนินเท็นโด สวิตช์ ในประเทศญี่ปุ่น คอลเลกชันนี้ได้รับการเปิดตัวในเดือนมิถุนายน ค.ศ. 2019 ในทวีปอเมริกาเหนือในฐานะคอลเลกชันออฟมานา พร้อมด้วยเซเก็นเด็นเซ็ตสึ 3 ในชื่อไทรเอิลส์ออฟมานา ส่วนเวอร์ชันรีเมค 3 มิติในชื่อเดียวกันได้รับการประกาศคู่ขนานกัน และวางจำหน่ายทั่วโลกในเดือนเมษายน ค.ศ. 2020 สำหรับไมโครซอฟท์ วินโดวส์, นินเท็นโด สวิตช์ และเพลย์สเตชัน 4
รูปแบบการเล่น

เซเก็นเด็นเซ็ตสึ 3 มีรูปแบบการเล่นคล้ายกับเซเก็นเด็นเซ็ตสึ 2 ซึ่งเป็นภาคก่อน เช่นเดียวกับเกมเล่นตามบทบาทอื่น ๆ ในยุค 16 บิต ซึ่งแสดงมุมมองจากบนลงล่าง ซึ่งตัวละครผู้เล่นสามคนหาเส้นทางภูมิประเทศและต่อสู้กับสัตว์ประหลาดที่เป็นศัตรู การควบคุมอาจได้รับการส่งผ่านระหว่างตัวละครแต่ละตัวได้ตลอดเวลา ส่วนเพื่อนร่วมทางที่ไม่ได้เลือกในปัจจุบันได้รับการควบคุมโดยปัญญาประดิษฐ์ เกมนี้อาจเล่นพร้อมกันโดยผู้เล่นสองคน ซึ่งต่างจากเซเก็นเด็นเซ็ตสึ 2 แบบสามคน เกมนี้มีตัวละครที่เล่นได้หกตัว โดยในตอนต้นของเกม ผู้เล่นเลือกได้สามตัวจากที่มีอยู่ทั้งหมดหกตัว ซึ่งอีกสองตัวละครที่สามารถเล่นได้จะเข้าร่วมพวกเมื่อพบกัน ส่วนตัวละครสามตัวที่เหลือทำหน้าที่เป็นตัวละครที่ผู้เล่นไม่ได้ควบคุม (NPCs) เมื่อพบ
ตัวละครแต่ละตัวสามารถใช้อาวุธประเภทหนึ่งได้ นอกเหนือจากเวทมนตร์คาถา ประสิทธิภาพของคาถาขึ้นอยู่กับความสามารถเวทมนตร์ของตัวละคร และองค์ประกอบของคาถาที่สัมพันธ์กับศัตรู เมื่ออยู่ในโหมดการต่อสู้ การโจมตีของมอนสเตอร์จะเติมเกจที่ช่วยให้ผู้เล่นสามารถใช้การโจมตีพิเศษเฉพาะตัวละครได้
เมื่อรวบรวมค่าประสบการณ์เพียงพอจากการต่อสู้ ตัวละครแต่ละตัวจะสามารถเพิ่มเลเวลเพื่อรับสถิติตัวละครที่ได้รับการปรับปรุง เช่น ความแข็งแกร่ง และการหลบหลีก ส่วนตัวเลือกต่าง ๆ เช่น การเปลี่ยนอุปกรณ์, การร่ายคาถา หรือการตรวจสอบสถานะทำได้โดยการวนผ่านคำสั่งวงแหวน—ซึ่งเป็นเมนูวงกลมที่วางอยู่เหนือสมาชิกในคณะที่เราควบคุม เกมจะหยุดชั่วคราวทุกครั้งที่เปิดใช้งานเมนูคำสั่งวงแหวน และภายในวงแหวน ผู้เล่นมีเก้าช่องสำหรับเก็บไอเทม โดยสามารถวางรายการเพิ่มเติมลงในที่เก็บไอเทมได้ ซึ่งไม่สามารถเข้าถึงได้ในการต่อสู้
ระดับความก้าวหน้าของตัวละครได้รับการประสานงานโดยผู้เล่น โดยจะมีตัวเลือกว่าจะเพิ่มสถิติใดตามคะแนนในทุกเลเวลที่ขึ้น ระบบ "คลาส" ก็มีอยู่เช่นกัน เมื่อตัวละครถึงเลเวล 18 แล้ว ผู้เล่นสามารถไปมาหาสู้ศิลามานาที่มีอยู่ทั่วทั้งเกม และเลือกอัปเกรดเป็นหนึ่งในสองคลาสสำหรับตัวละครแต่ละตัว—ไม่ว่าจะเป็นคลาสที่อยู่ในตำแหน่ง "แสงสว่าง" หรือคลาสที่ตรงกับ "ความมืด"—ซึ่งให้ชุดทักษะที่แตกต่าง และการปรับปรุงสถิติตัวละครที่แตกต่างกัน การเปลี่ยนคลาสที่สองสามารถทำได้ที่ระดับ 38 โดยแยกอีกครั้งระหว่างตัวเลือกแสงสว่างและความมืด หากผู้เล่นได้รับไอเทมหายากที่จำเป็นสำหรับคลาสเป้าหมาย ทั้งนี้ การเปลี่ยนแปลงคลาสไม่มีผลกับเนื้อเรื่องของเกม หากแต่เพียงรูปแบบการเล่นเท่านั้น
เซเก็นเด็นเซ็ตสึ 3 ยังใช้ฟังก์ชันปฏิทินในรูปแบบการเล่น ซึ่งวัฏจักรหนึ่งสัปดาห์เร็วกว่ารอบจริงมาก โดยหนึ่งวันผ่านไปในเวลาไม่กี่นาที แต่ละวันของสัปดาห์จะแสดงด้วยวิญญาณธาตุที่แตกต่างกัน ในวันของวิญญาณนั้น เวทมนตร์ของธาตุนั้นจะแข็งแกร่งขึ้นเล็กน้อย วันในเกมยังแบ่งออกเป็นกลางวันและกลางคืน เหตุการณ์บางอย่างเกิดขึ้นในช่วงเวลาหนึ่งของวันเท่านั้น เช่น ตลาดมืดที่จำหน่ายเฉพาะในตอนกลางคืนซึ่งขายของหายากโดยเฉพาะ ศัตรูที่พบในสนามรบจะเปลี่ยนไปในบางช่วงเวลา และบางคนอาจกำลังหลับอยู่หากตัวละครเข้าใกล้พวกเขาในเวลากลางคืน นอกจากนี้ ตัวละครอย่างเควินจะแปลงร่างเป็นมนุษย์หมาป่าเมื่อเขาต่อสู้ในตอนกลางคืน ซึ่งเพิ่มพลังโจมตีของเขาอย่างมาก ส่วนการใช้บริการของโรงแรมทำให้ผู้เล่น "ข้าม" นาฬิกาของเกมไปเป็นเย็นวันนั้นหรือเช้าวันรุ่งขึ้นได้
เรื่องราว > พื้นฉาก

เรื่องราวเกิดขึ้นในโลกสมมติที่มานาเป็นตัวแทนของแหล่งพลังงานที่ไม่มีตัวตน แต่มีขอบเขตจำกัด ในอดีต เทพธิดามานาได้สร้างโลกของเกมด้วยการหลอมดาบมานาอันทรงพลังและเอาชนะเป็นอสูรแห่งการทำลายล้างทั้งแปดตัว ซึ่งคือเหล่าเบเนโวดอน—หรือ "เทพเดรัจฉาน" จากการแปลในเวอร์ชันก่อนหน้า—โดยผนึกพวกมันไว้ในศิลามานาแปดก้อน ก่อนที่จะเปลี่ยนตัวเองเป็นต้นไม้มานาและหลับไป เกมดังกล่าวมีขึ้นในช่วงเวลาที่มานาเริ่มจางหายไปและความสงบสุขได้สิ้นสุดลง เนื่องจากมีหลายคนวางแผนจะปลดปล่อยเหล่าเบเนโวดอนออกจากศิลาเพื่อให้ได้มาซึ่งพลังสูงสุด เกมนี้ไม่ใช่ภาคต่อของเหตุการณ์ในเซเก็นเด็นเซ็ตสึ 2 โดยตรง ตามที่โคอิชิ อิชิอิ ผู้สร้างซีรีส์เผยใน ค.ศ. 2006 ที่เกมเซเก็นเด็นเซ็ตสึไม่ได้เกิดขึ้นในโลกเดียวกันทุกประการ และตัวละครหรือองค์ประกอบที่ปรากฏในเกมต่าง ๆ ถือเป็นเวอร์ชันทางเลือกของกันและกันได้ดีที่สุด แต่ความเชื่อมโยงระหว่างแต่ละเกมนั้นเป็นนามธรรมมากกว่าที่อิงตามเรื่องราว แม้จะมีคำกล่าวนี้ แต่เกมเซเก็นเด็นเซ็ตสึ: ฮีโรส์ออฟมานา ใน ค.ศ. 2007 เป็นเกมพรีเควลโดยตรงของเซเก็นเด็นเซ็ตสึ 3 ซึ่งเกิดขึ้น 19 ปีก่อนเรื่องราวของภาคหลัง
เรื่องราว > ตัวละคร

เหล่าตัวละคร (และเรื่องราวของแต่ละคน) ถูกจัดกลุ่มเป็นสามโครงเรื่องย่อยหลัก แองเจลาและดูแรนต่อสู้จักรพรรดิมังกร, ฮอว์กอายและรีสซ์ต่อสู้เจ้าแห่งศาสตร์มืด, เควินและชาร์ลอตต์ต่อสู้จอมเวทสวมหน้ากาก โครงเรื่องหลักถูกกำหนดโดยตัวละครตัวแรกที่เลือก แม้ว่าจะมีการโต้ตอบและบทสนทนาของตัวละครมากขึ้นอย่างมีนัยสำคัญหากสมาชิกคนอื่นของทั้งคู่อยู่ในคณะด้วย
ดูแรน เป็นนักดาบทหารรับจ้างซึ่งเป็นกำพร้าแห่งราชอาณาจักรที่ราบ วัลเซนา พ่อของเขาคือโลกิ อัศวินทองคำ พ่ายแพ้ในการต่อสู้จักรพรรดิมังกร และแม่ของเขาเสียชีวิตด้วยโรคภัยไข้เจ็บหลังจากนั้นไม่นาน คืนหนึ่ง ดูแรนเข้าเวรยามที่ปราสาทวัลเซนา ขณะที่คริมสันวิเซิร์ดโจมตีปราสาทและสังหารทหารไปหลายนาย ดูแรนเผชิญหน้ากับเขา แต่ก็แพ้อย่างง่ายดายและถูกทิ้งไว้ให้ตาย หลังจากฟื้นตัว เขาสาบานว่าจะเป็นนักดาบที่เก่งที่สุดในโลก และจะแก้แค้นคริมสันวิเซิร์ดให้ได้
แหล่งข้อมูลอื่น

เว็บไซต์ทางการ
Archived Seiken Densetsu 3 site ที่ archive.today (เก็บถาวร มกราคม 24, 1997) (ญี่ปุ่น)
แองเจลา, ดูแรน และรีส ต่อสู้กับแลนด์อัมเบอร์ ซึ่งเป็นเบเนโวดอนแห่งพสุธา
อาร์บีไอเบสบอล

| อาร์บีไอเบสบอล |
| --- | --- |
ภาพปกอาร์บีไอเบสบอล
ผู้พัฒนา: นัมโค
ผู้จัดจำหน่าย: นัมโค เทนเงน
ออกแบบ: ปีเตอร์ ลิปสัน
แต่งเพลง: จุนโกะ โอะซะวะ, แบรด ฟุลเลอร์, ดอน เด็กไนท์, จอห์น พอล, เคนท์ คามิคัล
ชุด: อาร์บีไอเบสบอล
เครื่องเล่น: แฟมิคอม, เพลย์ชอยส์-10
วางจำหน่าย: ค.ศ. 1987
แนว: กีฬา
รูปแบบ: โหมดผู้เล่นคนเดียว โหมดผู้เล่นหลายคน
อาร์บีไอเบสบอล (อังกฤษ: R.B.I. Baseball) หรือชื่อในเวอร์ชันญี่ปุ่น โปรยะคิวแฟมิลีสเตเดียม (ญี่ปุ่น: プロ野球ファミリースタジアム) เป็นวิดีโอเกมเบสบอลสำหรับระบบแฟมิคอม (เอ็นอีเอส) เกมนี้ได้รับการพัฒนาโดยบริษัทนัมโคและได้รับการเปิดตัวโดยบริษัทเทนเงน ซึ่งได้รับการเปิดตัวครั้งแรกใน ค.ศ. 1987 อาร์บีไอมีภาคต่อสองภาคในระบบแฟมิคอม ตลอดจนเวอร์ชันสำหรับระบบเซกา เมกาไดรฟ์, เทอร์โบกราฟซ์-16 (พีซี เอนจิน), เซกา 32เอกซ์, คอมโมดอร์อามิกา, ซูเปอร์แฟมิคอม, เซกา เกมเกียร์ และอาตาริ เอสที ทั้งนี้ อาร์บีไอ มาจากอักษรย่อของคำว่า "รันแบตเท็ดอิน"
ประวัติ

นัมโคซึ่งเป็นผู้ควบคุมของบริษัทเทนเงน ได้ทำการพัฒนาและเปิดตัวโปรยะคิวแฟมิลีสเตเดียม (ซึ่งเป็นที่รู้จักในชื่อแฟมิลีสเตเดียม) สำหรับระบบแฟมิคอม (เครื่องเล่นเกมเอ็นอีเอสในเวอร์ชันญี่ปุ่น) ในเดือนธันวาคม ค.ศ. 1986 แฟมิลีสเตเดียมประสบความสำเร็จและมีภาคต่อในแพลตฟอร์มต่าง ๆ หลายภาคในประเทศญี่ปุ่น อาตาริเกมส์ซึ่งเป็นแผนกอาเขตอเมริกันและเป็นบริษัทแม่ของเทนเงนได้ทำการเปิดตัวแฟมิลีสเตเดียมในเวอร์ชันของนินเท็นโด Vs. ซีรีส์ โดยใช้ชื่อว่า Vs. อาร์บีไอเบสบอล ใน ค.ศ. 1987 ซึ่งก็ประสบความสำเร็จเช่นเดียวกัน และปีเตอร์ ลิปสัน ซึ่งเป็นโปรแกรมเมอร์เกมเวอร์ชันดังกล่าวได้ทำการพัฒนาเวอร์ชันคอนโซลขึ้นในระบบเอ็นอีเอส
ภาคต่อ

อาร์บีไอเบสบอล 2 - มีทีมและผู้เล่นจากฤดูกาล 1989
อาร์บีไอเบสบอล 3 - อาร์บีไอ 3 ยังมีทีมลีกสำคัญอยู่ทุกทีมจากฤดูกาล 1990 ตลอดจนทีมหลังฤดูกาล 1983-1989 โดยฤดูกาลปกตินั้นมีความโดดเด่นในอาร์บีไอ 3 ซึ่งผู้เล่นสามารถเลือกทีมใดทีมหนึ่งเพื่อแข่งขันกับทีมอื่น ๆ ได้ทุกทีม ส่วนทีมออลสตาร์และทีมหลังฤดูกาลสามารถเลือกในโหมดฤดูกาลนี้ได้เช่นกัน พาสเวิร์ดที่ได้รับหลังจากจบแต่ละเกมจะช่วยต่อรายการต่าง ๆ ของผู้เล่นให้มีความสมบูรณ์ยิ่งขึ้น เมื่อทีมทั้งหมดถูกปราบ ผู้เล่นจะได้พบกับทีมตัวละครออลสตาร์จากประเทศญี่ปุ่น ซึ่งประกอบด้วยนักเบสบอลที่มีสถิติการทำโฮมรันและเอวีอีอันน่าทึ่ง รวมถึงคนขว้างลูกที่ไม่สามารถตีได้
อาร์บีไอเบสบอล 4 - อาร์บีไอเบสบอล 4 เป็นเกมภาคต่อที่ได้รับการเปิดตัวใน ค.ศ. 1992 ในระบบเซก้าเมกาไดร์ฟ
โปรยะคิวเวิลด์สเตเดียม '91 - ได้รับการเปิดตัวใน ค.ศ. 1991 ที่ประเทศญี่ปุ่นเฉพาะสำหรับระบบเทอร์โบกราฟิก-16 (พีซีเอนจิน) โดยไม่มีการเปิดตัวในเวอร์ชันสหรัฐอเมริกาแต่อย่างใด
อาร์บีไอเบสบอล '93
อาร์บีไอเบสบอล '94
ซูเปอร์อาร์บีไอเบสบอล
อาร์บีไอ '95
ผู้ครองสถิติโลก

เทรวิส รูห์แลนด์ จากแมดิสัน รัฐวิสคอนซิน ปัจจุบันเป็นผู้ครองสถิติโลกในอาร์บีไอเบสบอล 3 และอาร์บีไอเบสบอล 2 (ได้รับการรับรองโดยทวินกาแล็กซี) ด้วยการชนะ 60 เที่ยวและ 50 เที่ยวตามลำดับ
ส่วนคูเลียว ฟรันโก เป็นผู้ครองสถิติมาอย่างยาวนานในฐานะผู้เล่นคนสุดท้ายที่เล่นตั้งแต่อาร์บีไอภาคแรกจนถึงช่วงการแข่งขันเมเจอร์ลีกใน ค.ศ. 2008
การตอบรับ

เกมชุดนี้ทำยอดจำหน่ายที่ประเทศญี่ปุ่น 2,050,000 ชุด
แหล่งข้อมูลอื่น

"RBIBaseball.us"  A fan page dedicated to an updated 30-Team version, as well as a player's circuit for pickup games
"TecmoBowl-vs-RBI"  An indepth look at strategy for R.B.I. Baseball and Tecmo Bowl
Play RBI Baseball Online here
แม่แบบ:StrategyWiki
rbibaseball.com เก็บถาวร 2013-07-02 ที่ เวย์แบ็กแมชชีน
dee-nee.com
หน้าจอในเวอร์ชันเอ็นอีเอส
เดอะคิงออฟไฟเทอส์ XIV

| เดอะคิงออฟไฟเทอส์ XIV |
| --- | --- |

ผู้พัฒนา: เอสเอ็นเค
ผู้จัดจำหน่าย: JP: เอสเอ็นเค NA: แอทลาส ยูเอสเอ EU: ดีพซิลเวอร์
กำกับ: ยาซูยูกิ โอดะ
ชุด: เดอะคิงออฟไฟเทอส์
เครื่องเล่น: เพลย์สเตชัน 4, ไมโครซอฟท์ วินโดวส์, เกมตู้
วางจำหน่าย: เพลย์สเตชัน 4 23 สิงหาคม 2559  ไมโครซอฟท์ วินโดวส์ 15 มิถุนายน 2560  เกมตู้ 29 มิถุนายน 2560 
แนว: เกมต่อสู้
รูปแบบ: ผู้เล่นคนเดียว, หลายผู้เล่น
ระบบอาร์เคด: Taito Type X3
เดอะคิงออฟไฟเทอส์ XIV (ญี่ปุ่น: ザ・キング・オブ・ファイターズ XIV; อังกฤษ: The King of Fighters XIV) เป็นเกมต่อสู้ลำดับที่ 14 ของซีรีส์เดอะคิงออฟไฟเทอส์ ที่มีบริษัท เอสเอ็นเค เป็นผู้ผลิตและวางจำหน่ายเมื่อเดือนสิงหาคม พ.ศ. 2559 ในระบบเพลย์สเตชัน 4 และวางจำหน่ายในประเทศสหรัฐอเมริกาโดยบริษัทแอทลาส และดีพซิลเวอร์ในทวีปยุโรป เกมนี้ได้มีการประกาศครั้งแรกในงานแถลงข่าวของโซนี่คอมพิวเตอร์เอ็นเตอร์เทนเมนต์ ในงานโตเกียวเกมโชว์ 2015
รูปแบบการเล่น

กว่า 2 ทศวรรษที่ซีรีส์ เดอะคิงออฟไฟเทอส์ ใช้กราฟิกแบบ 2 มิติมาตลอด แต่ใน เดอะคิงออฟไฟเทอส์ XIV จะใช้กราฟิกแบบ 3 มิติเต็มรูปแบบเป็นครั้งแรก (ไม่นับซีรีส์ MAXIMUM IMPACT เนื่องจากไม่ใช่ภาคหลัก) แต่ยังใช้ระบบการเล่นแบบ 2 มิติเช่นเคยจากภาคก่อน ๆ ในภาคนี้ระบบการเล่นยังคงใช้รูปแบบดั้งเดิมของซีรีส์คือรูปแบบทีมที่มีสมาชิก 3 คนเหมือนภาคก่อน ๆ ส่วนระบบที่ใช้ในภาคนี้จะมีระบบใหม่ได้แก่
ADVANCED CANCEL เป็นการใส่คำสั่งท่าไม้ตายสุดยอดแบบ MAX (ใช้เพาเวอร์เกจ 2 เกจ) ในขณะที่ตัวละครนั้น ๆ กำลังใช้ท่าไม้ตายสุดยอด (ใช้เพาเวอร์เกจ 1 เกจ) โดยที่ผู้เล่นจะต้องสะสมเพาเวอร์เกจอย่างน้อย 3 เกจขึ้นไป มีข้อแม้ว่าการทำ ADVANCED CANCEL นั้นท่าไม้ตายสุดยอดและท่าไม้ตายสุดยอดแบบ MAX จะต้องเป็นคนละท่ากัน
CLIMAX CANCEL คือการใส่คำสั่งท่าไม้ตาย CLIMAX (ใช้เพาเวอร์เกจ 3 เกจ) ซึ่งเป็นรูปแบบท่าไม้ตายที่สูงสุดในขณะที่ตัวละครนั้น ๆ กำลังใช้ท่าไม้ตายสุดยอดหรือท่าไม้ตายสุดยอดแบบ MAX อยู่ โดยที่ต้องใช้เพาเวอร์เกจ 4 - 5 เกจในการทำ (ขึ้นอยู่ว่าจะ CANCEL จากท่าไม้ตายสุดยอดหรือแบบ MAX) วิธีนี้จะคล้ายกับการทำ MAX Cancel ของภาค XIII
NEW MAX MODE ระบบ MAX MODE จากภาคก่อน ๆ ได้กลับมาอีกครั้งในภาคนี้ ซึ่งได้รับการปรับปรุงให้ดีขึ้นไปอีก วิธีการเข้าสู่โหมดนี้คือจะต้องมีเพาเวอร์เกจอย่างน้อย 1 เกจและกดปุ่มเตะเบาและต่อยหนักพร้อมกัน ตัวละครจะเรืองแสง เมื่ออยู่ในโหมดนี้จะสามารถใช้ท่า EX ซึ่งเป็นระบบจากภาค XIII โดยที่ท่าไม้ตายจะมีประสิทธิภาพที่ดีขึ้น (ต้องกดท่าไม้ตายเป็น 2 ปุ่ม)
อนึ่งผู้เล่นยังสามารถเข้าสู่โหมดนี้ได้ในขณะที่ตัวละครนั้นกำลังโจมตีต่อเนื่องได้ แต่จะใช้เกจ MAX MODE ได้เพียง 50% เท่านั้น อย่างไรก็ตามการเลือกลำดับสมาชิกเพื่อไปสู้นั้นจะมีผลกับความยาวของเกจ MAX MODE ด้วยเช่นกัน (คนแรกเกจจะสั้นที่สุด-คนสุดท้ายเกจจะยาวที่สุด)
RUSH ระบบใหม่ที่จะสามารถทำคอมโบได้ง่าย ๆ โดนการกดปุ่มต่อยเบารัว ๆ ขณะเข้าใกล้คู่ต่อสู้ ระบบนี้จะเอื้อประโยชน์ให้กับผู้เล่นหน้าใหม่ของซีรีส์
เนื้อเรื่องย่อ

หลังจากจบศึกของโอโรจิ (KOF95 - KOF97), การต่อสู้กับองค์กร NESTS (KOF99 - KOF2001) และเรื่องราวความชั่วร้ายของแอช คริมสัน (KOF2003 - KOFXIII) นี่คือตำนานบทใหม่ที่กำลังจะเกิดขึ้นใน KOFXIV
การแข่งขัน "เดอะคิงออฟไฟเทอส์" นั้นเป็นกลายเป็นธุรกิจขนาดใหญ่ สร้างผลประโยชน์มหาศาลมากมายและแตกแขนงการแข่งขันออกไปอีกหลายอย่างไปทั่วโลก อย่างไรก็ตามคุณภาพของการแข่งขันนั้นลดลงไปและเสียงจากแฟน ๆ ทั่วโลกนั้นต้องการให้รูปแบบของการแข่งขันนั้นมีความเป็นหนึ่งเดียวกันให้เป็นแบบเดียวไปให้ทั่วทั้งโลก
วันหนึ่งมีมหาเศรษฐีคนหนึ่งที่อ้างว่าตนเองเป็นผู้ชนะเลิศคนแรกของการแข่งขันได้ซื้อลิขสิทธิ์ทุกอย่างของการแข่งขัน "เดอะคิงออฟไฟเทอส์" ชื่อของมหาเศรษฐีคนนั้นคือ อันโทนอฟ การประกาศของการแข่งขัน "เดอะคิงออฟไฟเทอส์" ครั้งใหม่ที่จัดโดยมหาเศรษฐีผู้ที่บอกว่าตนเองเป็นแชมป์คนแรกของการแข่งขันนั้นได้ทำให้เป็นที่สนใจไปทั่วทั้งโลกอย่างที่ไม่เคยเกิดขึ้นมาก่อน จากการแข่งขันนี้ทำให้บรรดานักสู้ผู้ที่เคยเข้าร่วมการแข่งขันมาก่อนนี้ได้รับการเชิญให้มาร่วมการแข่งขันที่เป็นตำนานของการประลองต่อสู้ของโลกใบนี้
รายชื่อตัวละคร

หมายเหตุ - ชื่อตัวละครที่เป็นตัวอักษรตัวหนาคือตัวละครใหม่
| 0 | 1 | 2 | 3 |
| --- | --- | --- | --- |
|  ทีมญี่ปุ่น  เคียว คุซานางิ   เบนิมารุ นิไคโด   โกโร่ ไดมอน ทีมยางามิ  อิโอริ ยางามิ   มาซัวร์   ไวซ์ ทีมกาโร่  เทอร์รี่ โบการ์ด   แอนดี้ โบการ์ด   โจ ฮิงาชิ ทีมอาร์ตออฟไฟติ้ง  เรียว ซากาซากิ   โรเบิร์ต การ์เซีย   ยูริ ซากาซากิ ทีมคิม  คิม คัพฮวาน   กัง-อิล   ลูอง |  ทีมวายร้าย  ซานาดู   ชาง โกฮัน   ชเว บองแก ทีมรับเชิญพิเศษ  ซิลวี่ พอลล่า พอลล่า   คุคริ   เหม่ยซิ่ง ทีมอเมริกาใต้  เนลสัน   ซาริน่า   แบนเดราส ฮัตโตริ ทีม K'  K'   คูล่า ไดมอนด์   แม็กซิม่า ทีมเม็กซิโก  รามอน   อังเฮล   คิง ออฟ ไดโนซอร์ |  ทีมเซาธ์ทาวน์  กีส ฮาวเวิร์ด   บิลลี่ คาน   ไฮน์ ทีมจีน  ชุนเอย์ (ภาษาจีน 瞬影)   ถัง ฟู่ หรู   เหมยเทียนคุน ทีมไซโค โซลเยอร์  อาเธน่า อาซามิยะ   ชิอิ เคนซู   ชิน เกนไซ ทีมนักสู้หญิง  คิง   ไม ชิรานุอิ   อลิส การ์เน็ต ทีมอิคาริ ราล์ฟ โจนส์  คลาร์ก สตีล  เลโอน่า ไฮเดิร์น |  ทีมอนาเธอร์เวิลด์  นาโครูรู (จากเกมซามูไรสปิริตส์)   มุยมุย (จากเกม Dragon Gal)   เลิฟ ฮาร์ท (จากเกม Sky Love) บอส  แอนโทนอฟ บอสใหญ่  เวิร์ส ตัวละครพิเศษจากการดาวน์โหลด (2017)  วิป   ริวจิ ยามาซากิ   เวเนสซ่า   ร็อค ฮาวเวิร์ด ตัวละครพิเศษจากการดาวน์โหลด (2018)  ออสวอลด์   ไฮเดิร์น   นาจด์   บลู แมรี่   |